
                                              Nr.23/12/2011
BIROUL PERMANENT
AL

CAMEREI DEPUTAŢILOR



Vă înaintăm, alăturat, Raportul asupra proiectului de Lege pentru ratificarea Acordului între Guvernul României şi Guvernul Republicii Cipru privind transporturile rutiere internaţionale de persoane şi mărfuri, semnat la Bucureşti la 12 iulie 2010, transmis cu adresa nr.P.l.x 8 din 1 februarie 2011.

În conformitate cu prevederile Constituţiei României, republicată, Camera decizională pentru aceast proiect de lege este Senatul, Camera Deputaţilor fiind prima Cameră sesizată.
.
PREŞEDINTE,

Iulian Iancu

                                          Nr.23/12/2011
R A P O R T

asupra proiectului de Lege pentru ratificarea Acordului între Guvernul României şi Guvernul Republicii Cipru privind transporturile rutiere internaţionale de persoane şi mărfuri, semnat la Bucureşti la 12 iulie 2010


În conformitate cu prevederile art.95 din Regulamentul Camerei Deputaţilor, republicat, Comisia pentru industrii şi servicii a fost sesizată, spre dezbatere şi avizare în fond, cu proiectul de Lege pentru ratificarea Acordului între Guvernul României şi Guvernul Republicii Cipru privind transporturile rutiere internaţionale de persoane şi mărfuri, semnat la Bucureşti la 12 iulie 2010, transmis cu adresa nr.P.L.x 8 din 1 februarie 2011 şi înregistrat la comisie sub nr.23/12/2011 din 2 februarie 2011.

În conformitate cu prevederile art.75 alin.(1) din Constituţia României, republicată, Camera decizională pentru acest proiect de lege este Senatul, Camera Deputaţilor fiind prima Cameră sesizată.
Proiectul de lege a fost avizat favorabil de Consiliul Legislativ, cu adresa nr.26 din 11 ianuarie 2011, cu observaţii şi propuneri, care au fost preluate de iniţiator.
Comisia pentru politică externă a avizat favorabil proeictul de lege, cu avizul nr.33/132/09.02.2011.
Comisia juridică, de disciplină şi imunităţi a avizat favorabil proiectului de lege cu avizul nr.P.L.x 8/2001 din 8 februarie 2011.
Proiectul de lege are ca obiect de reglementare ratificarea Acordului între Guvernul României şi Guvernul Republicii Cipru privind transporturile rutiere internaţionale de persoane şi mărfuri. Prevederile acestui Acord se aplică doar transporturilor rutiere de persoane şi mărfuri efectuate pe teritoriile statelor României şi Republicii Cipru către şi dinspre o ţară terţă, cu vehicule înregistrate pe teritoriul statului uneia dintre Părţile Contractante.

La lucrările comisiei au fost prezenţi 25 deputaţi din totalul de  25 deputaţi membri ai comisiei.

Membrii Comisiei pentru industrii şi servicii au examinat proiectul de lege şi documentele conexe în şedinţa din 15 februarie 2011.

Membrii Comisiei pentru industrii şi servicii au hotărât, în unanimitate, să propună plenului Camerei Deputaţilor adoptarea proiectului de Lege pentru ratificarea Acordului între Guvernul României şi Guvernul Republicii Cipru privind transporturile rutiere internaţionale de persoane şi mărfuri, semnat la Bucureşti la 12 iulie 2010, în forma prezentată de Guvern.


Prin obiectul de reglementare şi conţinut, proiectul de lege se încadrează în categoria legilor ordinare.
                    PREŞEDINTE,                                         SECRETAR,
                     Iulian IANCU                                          Mircea Marin
Consilier parlamentar,
Ioan Bivolaru

